jkorsvik/nowiki_second_scrape_merged huggingface dataset:
World Benchrest Shooting Federation

World Benchrest Shooting Federation (WBSF) er det internasjonale forbundet for benkeskyting, og har øvelser både for med våpen sentertent og randtent ammunisjon. WBSF ble grunnlagt i 2001.


== Disipliner ==


=== Rimfire ===
Salong (engelsk Rimfire) skytes på 50 m, eller eventuelt 50 yards (46 m). Øvelsen skytes enten individuelt (med 6 skiver per skytter) eller som lag (med 3 skyttere som har 6 skiver hver).


=== Two Gun ===
Two Gun skytes også enten som lag eller individuelt.


=== Varmint ===
Navnet til klassen kommer fra det engelske ordet "varmint" (fra latinsk vermin), som brukes for å beskrive ville dyr som jakter på og kan utgjøre en trussel for husdyr. Et eksempel fra USA er prærieulv, mens rev kan være et overførbart eksempel til norske forhold. Jakt på slike dyr kalles ofte for "varminting". Våpenet som brukes er da ofte en spesialisert "varminter"-rifle som er bygget opp for å ha ekstra god presisjon.
Utstyrsmessig deles klassen inn i lett og tung (engelsk Light Varmint og Heavy Varmint). Light Varmint-klassen skytes internasjonalt på 100 m og 200 m, mens Heavy Varmint skytes både på 100 m, 200 m og 300 m.
Videre deles Varmint-øvelsene inn i samling og gruppe.
Gruppe (engelsk Small Group) går ut på at man måler hvor stor spredning det er på treffene. Samlingen trenger med andre ord ikke å være i senter av blinken, men treffene må være så tett på hverandre som mulig. Vinneren er den med minst spredning.

LV 100 gruppe
LV 200 gruppe
HV 100 gruppe
HV 200 gruppe
HV 300 gruppePoeng (engelsk Aggregate) går ut på å få høyest poengsum på skiven. Samlingen er dermed ikke så viktig, men man treffene bør være nærmest mulig senter i skiven.

LV 100 poeng
LV 200 poeng
HV 100 poeng
HV 200 poeng
HV 300 poengGrand Aggregate er en øvelse hvor man kombinerer poengskyting på flere avstander.

LV Grand Aggregate (100 m og 200 m)
HV Grand Aggregate (100 m, 200 m og 300 m)


== Skiver ==
WBSF-salongskive10-eren har en diameter på 3 mm, hvilket på 50 meter tilsvarer 0.06 mrad.
Innertreffet har en diameter på 1 mm, hvilket på 50 m tilsvarer 0.02 mrad.


== Rekorder ==


=== Verdensrekorder ===
Offisielle rekorder registrert av World World Benchrest Shooting Federation:

Rimfire:  Stephane Gomel (Frankrike) 250 - 25 X (VM 2018 i Manresa, Spania)


=== Europeiske rekorder ===
Nedenfor er de offisielle europeiske rekordene til European Benchrest Shooting Federation (EBSF), oppdatert februar 2017.
Poeng
Grand Aggregate
Gruppe


== Se også ==
Liste over skytterorganisasjoner
World Rimfire and Air Rifle Benchrest Federation
International Benchrest Shooters


== Referanser ==
Noor av Jordan

Noor Al-Hussein (arabisk: الملكة نور; født Lisa Najeeb Halaby) (født 23. august 1951 i Washington D.C., USA) er enkedronning av Jordan som enke til kong Hussein av Jordan. Hun var hans fjerde ektefelle og dronning fra deres bryllup i 1978 til hans død i 1999.


== Referanser ==
Alpe Cermis

Alpe Cermis eller Monte Cermis er et fjell i de italienske alper, i fjellkjeden Lagorai sør i dalen Val di Fiemme. Toppen ligger i kommunen Cavalese i Trentino. Fjellet har en høyde på drøyt 2200 moh.
Fjellet brukes blant annet til skiidrett, for det meste alpint, men også siden 2007 som avslutning på langrennsløpet Tour de Ski. I langrennskonkurranasen bruker man den nederste delen av alpinanlegget, opp til 1300 meters høyde.To store ulykker har hendt med gondolbanen som går fra landsbyen Cavalese og opp på fjellet. 42 mennesker omkom da en kabel brast og sendte gondolen ned i dalsiden i 1976, den verste kjente ulykken med en gondolbane. I taubaneulykken i Cavalese 1998 kuttet et amerikansk krigsfly en kabel under et treningsoppdrag, og 20 mennesker omkom.


== Referanser ==
Hytteplanmila 2020

Hyttemila 2020 ble arrangert 17. oktober 2020. Hytteplanmila er et årlig 10 km gateløp i Ringerike og Hole. 
Grunnet koronaviruspandemien ble arrangementet først avlyst, men ble likevel arrangert i en annen form enn tidligere år, med færre deltakere, og under kallenavnet Hyttemila Rekordjakt 2020. Øvrige deltakere kunne delta virtuelt, ved at de løper hvor de vil selv, i periden 1. til 17. oktober.


== Resultater menn ==


== Resultater kvinner ==


== Refreranser ==


== Kilder ==
Resultater


== Eksterne lenker ==
Hytteplanmila
Sophie Rigborg Amalie Huitfeldt

Sophie Rigborg Amalie Huitfeldt  (født 20. oktober 1723, død 17. september 1776) var en norsk adelsdame, gift grevinne Wedel-Jarlsberg.


== Familieforhold ==
Hun var datter av offiser Hartvig Huitfeldt og hustru Karen de Werenskiold, senere overhoffmesterinne hos dronning Juliane Marie. Sophie tilhørte en velstående slektskrets som tellet eldre og nyere adel, på morssiden nedstammet hun fra de rike trelasthandlere og skogeiere Werner Nilssøn og Nils Wernersøn, stamfar til familien Werenskiold.


== Jarlsberg ==
19. mai 1745 giftet hun seg i Frederikstad (Fredrikstad) med offiser (senere general) Frederik Christian Otto lensgreve Wedel-Jarlsberg, til grevskapet Jarlsberg. De slo seg ned på Jarlsberg hvor de holdt et selskapelig hus og var flinke til å bruke penger. Paret var de første av Jarlsbergs grevepar som talte og skrev på dansk-norsk og som bodde der i lengre tid av gangen.Greven kjøpte i 1775 Sønderskov Hovedgård ved Ribe, Jylland. Her døde grevinnen den 17. september 1776. To måneder senere døde ektemannen samme sted. De ble begravet i Folding kirke, men kistene ble senere flyttet til gravkapellet ved Sem kirke.  


== Trivia ==
Grevinneveien i Tønsberg er oppkalt etter grevinne Wedel-Jarlsberg.


== Referanser ==
PLEX (programmeringsspråk)

PLEX (Programming Language for EXchanges) er et proprietært sanntids programmeringsspråk for parallelle beregninger. PLEX er nært knyttet til arkitekturen i Ericsson’s AXE telephone exchange. PLEX ble utviklet av Göran Hemdahl ved Ericsson på 1970-tallet, og det har utviklet seg kontinuerlig inntil da. PLEX ble beskrevet i 2008 som «en krysning mellom Fortran og en makroassembler».


== Referanser ==
Mary (programmeringsspråk)

Mary er et programmeringsspråk som ble konstruert og implementert av RUNIT i Trondheim, Norge. Språket ble lansert i 1971. Det lånte mange egenskaper fra ALGOL 68, men ble konstruert for systemprogrammering.
Brendan Brooks

Brendan Brooks  (født 26. november 1978 i St. Catharines i Ontario) er en britisk-canadisk tidligere profesjonell ishockeyspiller som spilte for Braehead Clan i EIHL. Han spilte for Vålerenga Hockey i sesongen 2013\14.


== Referanser ==


== Eksterne lenker ==
(en) Brendan Brooks – Hockeydb.com 
(en) Brendan Brooks – Eliteprospects.com
Liste over utøvere i Vuelta a España 2020

Liste over utøvere i Vuelta a España 2020


== Noter ==


== Eksterne lenker ==
Startlist with dropouts - procyclingstats.com
Tibetantilope

Tibetantilope (Pantholops hodgsonii) er en monotypisk art i den monotypiske slekten Pantholops, som videre inngår i tribuset sauer og geiter (Caprini) i kvegfamilien (Bovidae). Arten er naturlig utbredt i fjellregioner i Jammu og Kashmir og på Qinghai-Tibetplatået, men den er regionalt utryddet i Nepal. IUCNs rødliste hevder at arten er nær truet, men totalbestanden er anslått til mer enn 100 000 dyr.


== Taksonomi ==
Tibetantilope ble tidligere klassifisert i det monotypiske tribuset Pantholopini og også en tid i tribuset Saigini sammen med saigaantilope (Saiga tatarica).


== Biologi ==
Tibetantilope er en distinktiv mellomstor antilope med tydelig kjønnspreg. Arten blir 120–130 cm lang og 80–100 cm i skulderhøyde. Halen måler i tillegg cirka 18–30 cm. Bukken veier typisk 35–40 kg, geita  25–30 kg. Bukkens horn målere 50–70 cm og vokser ganske rett opp fra skalletaket og den øvre halvdelen buer svakt fremover er svakt lyreformet.Sommerpelsen er blek-brun med nesten hvit underside og nesten sorte markeringer på framsiden av ekstremitetene, som har hvite baksider. Ansiktet er ganske mørkt, nærmest koksgrått. Vinterpelsen har fin og tett underull og ligner ellers sommerpelsen, men bukken blir sortere nedover ekstremitetene og får også sorte markeringer fra toppen av ekstremitetene og oppover skuldrene og lårene, samt på flankene. I tillegg blir ansiktet mer kullsort. Geita er kollet og litt mer rødlig i pelsen enn bukken og med hvitere underside og ekstremiteter. Killinger og ungdyr ligner mora.Tibetantiloper er alpin dyr som lever i grupper på 10–15 individer, men voksne bukker lever solitært. Dyra beiter på ulike sorter gress og urter i høyder rundt 3 700–5 500 moh og er ikke like altetende som mange av de andre artene av sauer og geiter. De er dessuten svært váre av natur. Ulikt andre sauer og geiter så ranker ikke bukkene seg størrelsen på horna, men de unngår regulære kamper seg imellom. Bukkene danner harem, men er ikke territoriale.Paringstiden er i november–desember og selve paringsakten er brå og kort. Ungene fødes i mai–juni, og det normale er 1–2 avkom. De kan stå på beina og die mora i løpet av 15 minutter, og videre følge mora etter én time. Avkommet avvennes etter 10–11 måneder, men blir ikke kjønnsmodne før omkring 1,5–2,5 år gamle.


== Inndeling ==
Inndelingen følger i hovedsak Faysal Bibi (2013) og er i rekkefølge.

Artiodactyla, klovdyr
Bovidae, kvegfamilien
Antilopinae, (antiloper, gaseller og deres nærmeste slektninger)
Caprini, sauer og geiter
Pantholops
P. hodgsonii, tibetantilope


== Referanser ==


== Eksterne lenker ==
(en) Tibetantilope i Encyclopedia of Life 
(en) Tibetantilope i Global Biodiversity Information Facility 
(en) Tibetantilope hos ITIS 
(en) Tibetantilope hos NCBI 
(en) Kategori:Pantholops hodgsonii – bilder, video eller lyd på Wikimedia Commons 
Pantholops hodgsonii – detaljert informasjon på Wikispecies
Bill Schmidt

Bill Schmidt (født 29. desember 1947) er en amerikansk friidrettsutøver.
Han representerte USA under Sommer-OL 1972, hvor han tok bronse i spydkast.


== Referanser ==


== Eksterne lenker ==
(en) Bill Schmidt – Olympics.com 
(en) Bill Schmidt – Olympic.org 
(en) Bill Schmidt – Olympedia 
(en) Bill Schmidt – Sports-Reference (OL-resultater – arkivert)
Gheorghe Megelea

Gheorghe Megelea (født 14. mars 1954) er en rumensk friidrettsutøver.
Han representerte Romania under Sommer-OL 1976, hvor han tok bronse i spydkast.


== Referanser ==


== Eksterne lenker ==
(en) Gheorghe Megelea – Olympics.com 
(en) Gheorghe Megelea – Olympic.org 
(en) Gheorghe Megelea – Olympedia 
(en) Gheorghe Megelea – Sports-Reference (OL-resultater – arkivert) 
(ro) Gheorghe Megelea – Romanias olympiske komité 
(en) Gheorghe Megelea – World Athletics 
(en) Gheorghe Megelea – Track and Field Statistics
Wolfgang Hanisch

Wolfgang Hanisch (født 6. mars 1951) er en tysk friidrettsutøver.
Han representerte Øst-Tyskland under Sommer-OL 1980, hvor han tok bronse i spydkast.


== Referanser ==


== Eksterne lenker ==
(de) Wolfgang Hanisch – Munzinger Sportsarchiv 
(en) Wolfgang Hanisch – Olympedia 
(en) Wolfgang Hanisch – Sports-Reference (OL-resultater – arkivert)
István Mudin

István Mudin (født 16. oktober 1881, død 22. juli 1918) var en ungarsk friidrettsutøver.
Han representerte Ungarn under Sommer-OL 1906, hvor han tok sølv i femkamp og bronse i diskoskast, gresk stil.


== Referanser ==


== Eksterne lenker ==
(en) István Mudin – Olympics.com 
(en) István Mudin – Olympic.org 
(en) István Mudin – Olympedia 
(en) István Mudin – Sports-Reference (OL-resultater – arkivert) 
(en) István Mudin – Track and Field Statistics
Fritz Weber

Fritz Weber (født 22. februar 1947 i Knittelfeld i Obersteiermark i Østerrike, død 13. mai 2020 i Wien) var en østerriksk økonomihistoriker og kulturhistoriker. Hans interesse var på den ene side det 20. århundres økonomihistorie, på den annen side musikerkritikk og dramaturgi, da helst under navnet Derek Weber.


== Liv og virke ==
Weber begynte i 1967 på studier i historie og germanistikk ved  Universitetet i Graz og fortsatte ved Ruhr-Universität Bochum og Universitetet i Salzburg. Tidlig i 1977 promoverte han med et samtidshistorisk doktorarbeide.Fra 1973 var han vitenskapelig assistent for Eduard März for den østerrikske Creditanstalt, tok hånd om dets historiske arkiv og bidro vesentlig til sammenstilling og utgivelse av bankens historie. I 1989/90 var han Jean Monnet Fellow ved Det europeiske universitetsinstitutt i San Domenico di Fiesole. I 1991/92 koordinerte Weber et forskningsprosjekt for Oesterreichische Nationalbank om Wirtschaftspolitik in der Ära Kreisky. I 1992 habiliterte han seg med et arbeide om bankvesenets krise i Østerrike i mellomkrigstiden og utnevnelsen av universitetsdosenter ved Universitetet i Salzburg.
Weber medvirket til flere historiske utstillinger. Han ledet for Österreichische Historikerkommission en forskningsgruppe om arianiseringen av den østerrikske økonomi i nasjonalsosialismens tid. For Oesterreichische Nationalbank skrev han en studie om nasjonalbanken og Reichsbankhauptstelle Wien av Deutsche Reichsbank fra  1938 til 1975. Han har forfattet flere bøker.
Fra 1983 underviste Weber ved en rekke østerrikske universiteter. Fra 1992 konsentrerte han seg om Universitetet i Wien, Universitetet i Salzburg og Wirtschaftsuniversität Wien.
Ved siden av sitt økonomisk-historiske arbeid var han også musikkritiker, fremfor alt for avisen Salzburger Nachrichten. Han var dessuten operadramaturg ved forskjellige europeiske operafestivaler og europeiske operahus. Han oversatte og bearbeidet operalibrettoer. Når han virket på disse feltene benyttet han som regel navnet Derek Weber.Weber døde natten 13./14. mai 2020 av covid-19.


== Skrifter i utvalg ==
Vor dem großen Krach. Österreichs Bankwesen der Zwischenkriegszeit am Beispiel der Credit-Anstalt für Handel und Gewerbe,  Böhlau Verlag, Wien, Köln, Weimar 2016, ISBN 978-3-205-78790-7.
Die Geschichte der Oesterreichischen Nationalbank von 1983 bis 1979, Wien 2019, ISBN 978-3-200-06375-4.


== Referanser ==


== Eksterne lenker ==
Zur Habilitation Fritz Weber
VEU Feldkirch

VEU Feldkirch 2000 er en ishockeyklubb fra Feldkirch i Østerrike som ble grunnlagt i 2000. Det var en omorganisering av klubben VEU Feldkirch, som ble dannet 1927 og gikk konkurs 2000. De spiller kampene sine i Vorarlberghalle.


== Medaljer ==
European Hockey League: 1998
Østerrikske mestere i ishockey: 1982, 1983, 1984, 1990, 1994, 1995, 1996, 1997, 1998


== Eksterne lenker ==
(de) Offisielt nettsted
Sturla Ottesen

Sturla Ottesen (født 25. mai 2001) er en norsk fotballspiller som spiller for Stabæk Fotball.


== Referanser ==


== Eksterne lenker ==
(en) Sturla Ottesen – Transfermarkt 
(en) Sturla Ottesen – FBref
Matti Riekkinen

Matti Riekkinen (født 15. desember 1959) er en finsk trener og tidligere ishockeyspiller. Han var Stavanger Oilers første hovedtrener til 2005. Etter der ble han trener for Kongsvinger Knights, Nes IK fra 2009 til 2012 og i  Haugesund Seagulls fra 2012 til 2013. 
Matti Riekkinen ledet Stavanger Oilers opp fra 2. divisjon ishockey for menn i 2001 via 1. divisjon. Oilers lå på 7. plass i eliteserien januar 2005 da Riekkinen trakk seg som trener. Sverre Høgemark tok over treneransvaret etter Riekkinen. Riekkinen ble Kongsvinger Knights-trener samme året.


== Referanser ==


== Eksterne lenker ==
Trenerprofil
Gunnar Johansson

Gunnar Johansson (født 2. juli 1954 i Karlstad) er en svensk tidligere ishockeyspiller og -trener. Han har spilt i Färjestad BK, Forshaga IF og IF Lejonet. Han har vært trener for IF Lejonet, Färjestad BK, Stavanger Oilers, Kils AIK og Malmö Redhawks. Gunnar Johansson var trener for Stavanger Oilers fra 2005 til 2007, da George Kingston overtok trenerjobben.


== Referanser ==


== Eksterne lenker ==
(en) Gunnar Johansson – Eliteprospects.com 
(en) Gunnar Johansson – Eliteprospects.com (personale)
Mølleberget (Stavanger)

Mølleberget ved Møllebukta i Stavanger er neset der det kjente «riksmonumentet» «Sverd i fjell» av Fritz Røed ble reist i 1983. Stedet må ikke forveksles med Liapynten, et annet nes som ligger ved grensen mellom Stavanger og Sola.


== Referanser ==
Sønderskov Hovedgård

Sønderskov er en herregård beliggende ved Brørup i Sydjylland. Den huser nå Museet på Sønderskov, som er egnsmuseum for Vejen kommune. 


== Historie ==
Sønderskov ble i 1448 overdratt til Ribe domkapitel av Jakob Nielsen. Thomas Juel oppførte i årene 1614–20 den nåværende hovedbygning som en barokktillempning av en renessansebygning. En senere eier var Frederik Christian Otto Wedel-Jarlsberg og hans hustru Sophie Huitfeldt, som begge døde her. Huset ble ombygget flere ganger i løpet av 1700-tallet.
Sønderskov var bebodd frem til 1925, hvoretter skiftende eiere lot huset forfalle. Grunnet fredning kunne bygningen ikke rives, og en restaurering gikk i gang på 1980-tallet. I dag brukes bygningen til kulturhistorisk museum.Hovedbygningen ble fredet i 1918.


== Referanser ==
Axel Fiske

Axel Fiske (født 14. mai 1909, død 27. mars  1959) var en norsk treskjærer og maler fra Frei i Kristiansund. Han var utdannet ved Statens håndverks- og kunstindustriskole i 1929. Fiske malte først og fremst landskaper med motiver fra Møre og Romsdal og har blant annet utsmykninger i Frei kirke og rådhuset i Kristiansund. 
Fiske var også opptatt av samfunnsspørsmål og var ordfører i Frei kommune i 12 år.


== Referanser ==
Enio Sacilotto

Enio Sacilotto (født 23. juli 1958 i Vancouver, Canada) er en kanadisk hockeytrener med italienskavstamning. Sacilotto  har blant aennt vært trener for Rødovre Mighty Bulls i Danmark og Stjernen Hockey i sesongen 2005/06. Han begynte som hockeytrener med å jobbe med ungdoms- og studentlag. I 1988 flyttet han til Italia, etter det gikk han til Sveits. Etter suksessen i Sveits trente de kanadiske lagene fra Storbritannia, Italia, Norge i Stavanger Oilers, Danmark og Kroatia. I flere år var spesialisten medlem av trenerteamet til det kanadiske ungdomslaget "Victoria Royals", og var også trener for juniorlandslaget i Canada.
I 2017-2019 var Sakilotto hovedtrener på det kroatiske landslaget.


== Referanser ==


== Eksterne lenker ==
Offisielt nettsted 
(en) Enio Sacilotto – Hockeydb.com 
(en) Enio Sacilotto – Eliteprospects.com (personale)
Charlotte Emerentze Raben

Charlotte Emerentia Emerentze Raben (født 21. september 1731, død 26. april 1798 var en dansk adelsdame, gift Huitfeldt. 
Hun var datter af Christian Frederik Raben (1693–1773) og Berte Scheel von Plessen (1707–1786). 5 juni 1756 giftet hun seg på Bramslykke med stiftsamtmann Matthias Wilhelm Huitfeldt. Hun var hofddame hos dronning Louise, siden hos dronning Juliane Marie.
Hun ligger begravet ved siden av sin mann i en stor marmorsarkofag i Voldum kirke i Jylland.


== Referanser ==
Sauer 404

Sauer 404 er en lettvekts sylinderlåsrifle produsert av Sauer & Sohn som ble lansert i 2015, og er en direkte etterfølger av Sauer 202. Våpenet har en modulær konstruksjon som muliggjør enkel utskifting av komponenter, og fås fra fabrikk i en rekke kamringer.
Fra utsiden ligner 404 mye på 202, men få deler går om hverandre på de to modellene. En av forskjellene er at 404 har en oppspenner istedenfor trykknappsikring som på 202. I motsetning til 202 bruker 404 samme glidekasse for standard- og magnumpatroner.


== Universalverktøy ==
Riflen har et integrert verktøy i det fremre reimbøylefestet, som egentlig er en 5 mm sekskantnøkkel. Nøkkelen kan brukes for å demontere forskjeftet, bakskjeftet, bytte pipe eller justere avtrekket.


== Glidekasse ==
Glidekassen har en proprietær integrert kikkertmontasje. Systemet har likheter med en picatinnyskinne, men de to systemene er ikke kompatible. Både originale og ettermarkeds kikkertmontasjer er tilgjengelige, både for skinnemontasje (f.eks. zeisskinne) og ringmontasje. Magasinutløseren kan låses for å unngå at man mister magasinet under jakt.


== Avtrekk ==
Ved å ta av forskjeftet kan man komme til for å justeres avtrekksvekten med det medfølgende verktøyet eller med en 5 mm sekskantnøkkel. Avtrekksvekten kan da veksles mellom de fire innstillingene 550 g, 750 g, 1000 g eller 1250 g (±50 g). Plasseringen av avtrekket kan også flyttes ca. 5 mm frem/bakover, samt at vinkelen kan justeres sideveis (venstre/høyre).


== Pipe ==
Pipeskiftsystemet har blitt fornyet, og 404-piper er ikke kompatible med 202 eller 200 STR. I motsetning til 202, hvor man måtte bytte sluttstykke når man skulle bruke kamring fra en annen patrongruppe, behøves bare sluttstykkehodet å skiftes på Sauer 404.For å ta ut pipen må først forskjeftet tas av med en 5 mm sekskantnøkkel, og deretter kan man løsne de tre pipeskruene med det samme verktøyet. Deretter må en spake roteres 90 grader for å løsne pipen.
Pipen kan monteres igjen med håndmakt, men SIG Sauer anbefaler å bruke en momentnøkkel innstilt på 5 Nm.
Noen tilgjengelige kamringer er:

Medium patrongruppe (Standard).243 Win, 6.5 mm Creedmoor, 6.5×55mm, .270 Win, 7x64 mm, .308 Win, .30-06 Springfield, 8x57 mm, 9.3x62mmMagnum patrongruppe7mm Rem Mag, .300 Win Mag, 8x68mm S, .338 Win Mag, .375 H&H Magnum, .404 Jeffery, 10.3x60R Swiss


== Se også ==
Sauer 80/90
Sauer 200
Sauer 202
Sauer 303
SIG Sauer 200 STR
SIG Sauer 205


== Referanser ==
Valandil

Valandil er en fiktiv person fra J.R.R. Tolkiens litterære verden. Han var den tredje kongen av Arnor, og den første kongen til å styre dette riket uavhengig av dets sørlige søsterrike Gondor. Navnet hans kommer fra Quenya og betyr Venn av Valaene.
Valandil ble født i år 3430 i Andre tideverv i Kløvendal, ett år etter at Det siste Forbundets krig brøt ut. Han var den fjerde og yngste sønnen av Isildur. Han hadde tre eldre brødre: Elendur, Aratan og Ciryon. Mens moren enda var gravid med ham ble hun sendt til Kløvendal av Isildur for å oppholde seg i sikkerhet langt unna krigen med Sauron. 
Da krigen var over og Sauron ble beseiret ble Valandils far Isildur den nye høykongekongen av Gondor og Arnor ettersom Isildurs far Elendil ble drept i Mordor. Men Isildurs regjeringstid varte bare i to år før ulykken ved Sverdliljevollene i året 2 i det tredje tideverv hvor han og hans tre eldste sønner ble drept. Da han fortsatt var konge gjorde Isildur sin nevø, Meneldil, sønn av Anárion, til hans stedfortreder i Gondor. Etter Isildurs død ble Meneldil konge av Gondor, og styrte det sørlige riket uavhengig av dets nordlige søsterrike Arnor. Valandil var den eneste overlevende arvingen av Isildur, men han var bare 13 år da faren og brødrene hans ble drept. Han ventet til han ble 21 år gammel før han ble kronet til konge av Arnor i år 10. Til tross for at Valandil og hans etterfølgere bare styrte Arnor, fortsatte de å bruke tittelen Høykonge. 
En kan argumentere at Valandil var den rettmessige arvingen til både Gondor og Arnor ettersom han var den eneste overlevende sønnen til den forrige kongen av begge rikene, men det er lite sannsynlig at Meneldil ville gitt opp Gondors trone til en yngre fetter som han aldri hadde møtt, og Gondors folk så ikke ut til å motstå Meneldil sitt krav. I tillegg gjorde ikke Valandil eller hans nærmeste etterfølgere noe krav på tronen til Gondor. De to rikene ville ikke bli gjenforente før mot slutten av tredje tideverv da Kong Elessar ble kronet.
Valandil styrte Arnor frem til han døde i år 249, 260 år gammel. Da hadde han styrt Arnor i 239 år, som er lengre enn regjeringstiden til noen av de andre kongene av Gondor og Arnor. Han ble etterfulgt av sin sønn Eldacar.
Eldacar av Arnor

Eldacar av Arnor er en fiktiv figur fra J.R.R. Tolkiens litterære verk. Han var den fjerde kongen av Arnor. Han må ikke forveksles med sin navnebror Eldacar av Gondor.
Han ble født i år 87 i tredje tideverv. Hans far var Valandil, som var den eneste overlevende sønnen til Isildur, den siste høykongen av Arnor og Gondor før Elessar. Eldacar ble konge av Arnor i år 249. etter at faren hans døde. Tolkien skrev ikke mye om hans regjeringstid. Eldacar døde i år 339. etter å ha regjert i 90 år. Han ble etterfulgt av sin sønn, Arantar.